АҞӘА, рашәара 17 - Sputnik. Аслан Бжьаниа акоронавирустә инфекциа алаҵәоит ҳәа ашәарҭара аныҟоу аамҭазы анаплакратә усура асубиектқәа рыцхрааразы аусмҩаԥгатәқәа ирзырхоу адҵа инапы аҵаиҩит ҳәа аанацҳауеит ахада исаит.
Адокумент инақәыршәаны, Аминистрцәа реилазаара рашәара 25, 2020 шықәсазы аус адуланы ашьақәырӷәӷәарахь инанашьҭроуп анаҩстәи аԥҟарақәа ҭышәынзыртәало актқәа:
- Аԥсны Аҳәынҭқарра Аминистрцәа реилазаарала ишьақәыргылоу зусура аҿҳәара нҵәахьо ма мшаԥы 1 инаркны ԥхынгәы 1, 2020 шықәса рҟынӡа зыҿҳәара нҵәо аиуристтә хаҿқәеи ахатәхаҿқәеи рақәиҭтәратәи егьырҭ рдокументқәеи, убри ахыԥхьаӡараҿы хазы игоу аусура амҩаԥгарази, (ма) иалкаау ршьаҿақәа рзи ақәиҭтәра (алицензиа) ԥхынҷкәын 31, 2020 шықәса рҟынӡа аҿҳәара анахаразы;
- ареспубликатә мазаразы қьыралатәи аиқәшаҳаҭрақәа рыла ақьыратә хәԥсаҟынтәи шьаҭанкыла рхы рақәиҭтәразы ма хәҭакахьала рхы рақәиҭтәразы.
Ԥхынгәы 1 аҟынӡа Аминистрцәа реилазаара аус адуланы ахада идыргалароуп аус зуа азакәанԥҵара анаҩсантәи ахәҭақәа рахь аиҭакрақәа ралагаларазы азакәанԥҵаратә актқәа рпроектқәа:
- Аԥсны Аҳәынҭқарра аҵакыраҿы аҳәаанырцә тәылауааи атәылауаҩра змам ахаҿқәеи атәылаҟны рыҟазаара аҿҳәареи русура анагӡареи рҭышәныртәалара;
- ашәахтәи аҳазалхратәи гәаҭарақәа ирыҵаркуа аусмҩаԥгатәқәа раанкылара, раԥыхра, ма рыҿҳәара анахара;
- ашәахтәқәа, аизгақәа, абаџьқәа ршәареи егьырҭ аҳәынҭқарратә биуџьети ибиуџьеттәым афондқәеи рахь ралагаларазы илырхуа хымԥадатәи ашәарақәеи Аԥсны Аҳәынҭқарра азакәанԥҵарала ишьақәыргылоу рыҿҳәарақәа рыцҵара.
Адҵа шынарыгӡо ахылаԥшра инапы ианҵоуп атәыла аԥыза-министр.
Иара убас шәаԥхьар ҟалоит:
-
Аҟәа ахада амуниципалтә хыбрақәа қьырала измаз абизнесуаа аԥарашәараҟынтә рхы иақәиҭитәит